CELEX: 32021D0844
Language: da
Date: 2021-05-26 00:00:00
Title: Kommissionens gennemførelsesafgørelse (EU) 2021/844 af 26. maj 2021 om afslutning af antisubsidieproceduren vedrørende importen af visse varmvalsede flade produkter af jern og ulegeret stål eller andre former for legeret stål med oprindelse i Tyrkiet

27.5.2021   
               
               
                  DA
               
               
                  Den Europæiske Unions Tidende
               
               
                  L 186/26
               
            
         KOMMISSIONENS GENNEMFØRELSESAFGØRELSE (EU) 2021/844
         af 26. maj 2021
         om afslutning af antisubsidieproceduren vedrørende importen af visse varmvalsede flade produkter af jern og ulegeret stål eller andre former for legeret stål med oprindelse i Tyrkiet
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union (1), særlig artikel 14, stk. 1, og
         ud fra følgende betragtninger:
         1.   Sagsforløb
         
         
                     (1)
                  
                  
                     Den 12. juni 2020 indledte Europa-Kommissionen (»Kommissionen«) en antisubsidieundersøgelse vedrørende importen af visse varmvalsede flade produkter af jern og ulegeret stål eller andre former for legeret stål (»den undersøgte vare«) med oprindelse i Tyrkiet. Kommissionen offentliggjorde en indledningsmeddelelse i Den Europæiske Unions Tidende (»indledningsmeddelelsen«) (2).
                  
               
                     (2)
                  
                  
                     Den undersøgte vare er visse fladvalsede produkter af jern og ulegeret stål eller andre former for legeret stål, også i oprullet stand (herunder »afkortede produkter« og »smalt båndjern«), kun varmvalsede, ikke pletterede, belagte eller overtrukne, med oprindelse i Tyrkiet.
                     Følgende varer er ikke omfattet af denne undersøgelse:
                     
                                 —
                              
                              
                                 produkter af rustfrit stål og kornorienteret silicium-elektrisk stål
                              
                           
                                 —
                              
                              
                                 produkter af værktøjsstål og hurtigstål
                              
                           
                                 —
                              
                              
                                 produkter, ikke oprullet, uden reliefmønster, af tykkelse over 10 mm og af bredde 600 mm og derover, og
                              
                           
                                 —
                              
                              
                                 produkter, ikke oprullet, uden reliefmønster, af tykkelse 4,75 mm og derover, men ikke over 10 mm og af bredde 2 050 mm og derover.
                              
                           
               
                     (3)
                  
                  
                     Undersøgelsen blev indledt som følge af en klage, der blev indgivet af European Steel Association (»Eurofer« eller »klageren«) på vegne af producenter, der tegner sig for mere end 25 % af den samlede EU-produktion af den undersøgte vare. Klagen indeholdt tilstrækkelige beviser for subsidiering og deraf følgende skade til at berettige indledningen af undersøgelsen.
                  
               
                     (4)
                  
                  
                     I indledningsmeddelelsen opfordrede Kommissionen interesserede parter til at kontakte den med henblik på at deltage i undersøgelsen. Endvidere underrettede Kommissionen specifikt klagerne, andre kendte EU-producenter, de kendte eksporterende producenter og de tyrkiske myndigheder, kendte importører, leverandører og brugere, forhandlere samt sammenslutninger, som den vidste var berørt, om indledningen af undersøgelsen, og opfordrede disse til at deltage i undersøgelsen.
                  
               
                     (5)
                  
                  
                     Alle interesserede parter fik mulighed for at fremsætte bemærkninger til indledningen af undersøgelsen og anmode om en høring med Kommissionen og/eller høringskonsulenten i handelsprocedurer inden for den frist, der er fastsat i indledningsmeddelelsen.
                  
               2.   Tilbagetrækning af klagen og afslutning af proceduren
         
         
                     (6)
                  
                  
                     Den 24. marts 2021 meddelte klageren Kommissionen, at man trak klagen tilbage.
                  
               
                     (7)
                  
                  
                     I overensstemmelse med artikel 14, stk. 1, i forordning (EU) 2016/1037 kan procedurer afsluttes, hvis klagen trækkes tilbage, medmindre en sådan afslutning ikke ville være i Unionens interesse.
                  
               
                     (8)
                  
                  
                     Undersøgelsen frembragte ikke oplysninger, hvoraf det fremgik, at en sådan afslutning ikke ville være i Unionens interesse.
                  
               
                     (9)
                  
                  
                     Kommissionens konkluderede derfor, at antisubsidieproceduren vedrørende importen af visse varmvalsede flade produkter af jern, ulegeret stål eller andre former for stål med oprindelse i Tyrkiet bør afsluttes uden indførelse af foranstaltninger.
                  
               
                     (10)
                  
                  
                     De interesserede parter blev underrettet herom og fik mulighed for at fremsætte bemærkninger. Der blev ikke modtaget bemærkninger hertil.
                  
               
                     (11)
                  
                  
                     Denne afgørelse er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 (3) —
                  
               VEDTAGET DENNE AFGØRELSE:
         
            Artikel 1
            Antisubsidieproceduren vedrørende importen af fladvalsede produkter af jern og ulegeret stål eller andre former for legeret stål, også i oprullet stand (herunder »afkortede produkter« og »smalt båndjern«), kun varmvalsede, ikke pletterede, belagte eller overtrukne, i øjeblikket henhørende under KN-kode 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (Taric-kode 7225191090), 7225 30 90, ex 7225 40 60 (Taric-kode 7225406090), 7225 40 90, ex 7226 19 10 (Taric-kode 7226191090), 7226 91 91 og 7226 91 99, med oprindelse i Tyrkiet, afsluttes.
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 26. maj 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 176 af 30.6.2016, s. 55.
         
            (2)  Meddelelse om indledning af en antisubsidieprocedure vedrørende importen af visse varmvalsede flade produkter af jern og ulegeret stål eller andre former for legeret stål med oprindelse i Tyrkiet (EUT C 197 af 12.6.2020, s. 4).
         
            (3)  Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union (EUT L 176 af 30.6.2016, s. 21).